Osman Kavala
Osman Kavala (jdb. 2ê kewçêrê 1957 li Parîs, Fransa) karsaz, patron û çalakvanê mafên mirovan ê tirk e. Ew ji sala 2017an ve ji ber rola xwe ya di xwepêşandanên dijî hikûmetê de li Tirkiyê di girtîgehê de ye. Demek kin piştî beraetkirina wî di sala 2020an de ew dîsa hate girtin. Di cotmeha 2020’an de dozgerên Tirk der barê Kavala de daxwaza “zêdekirina” cezayê heta hetayê kiribû û li Stembolê der barê wî de îdianame weşandibû. Ew bi tevlêbûna di hewldana derbeya 2016 de, "hewldana hilweşandina hikûmetê" û "sîxuriya siyasî" hate tawanbar kirin. Di 25ê Nîsana 2022an de dadgehê di bin şert û mercên giran de cezayê hepsa heta hetayî lê birî, ango hucreya yekkesî ya bê îmkana serbestberdanê. Ev biryar hêj ji aliyê qanûnî ve ne girêdayî ye. Heft hevbersûc jî hatin mehkûmkirin.